32006R0267
L 047/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 267/2006 НА СЪВЕТА
от 30 януари 2006 година
за прилагане на Споразумението под формата на размяна на писма между Европейската общност и Австралия съгласно член XXIV:6 и член XXVIII от Общото споразумение за митата и търговията (ГАТТ), 1994 година относно измененията на отстъпките в таблиците на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република в хода на тяхното присъединяването към Европейския съюз, за допълнение на приложение I към Регламент (ЕИО) № 2658/87 за тарифната и статистическа номенклатура и Общата митническа тарифа
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално член 133 от него,
като взе предвид предложението на Комисията,
като има предвид, че:
(1)
Регламент (ЕИО) № 2658/87 (1) въвежда номенклатура на стоките, наричана по-долу „Комбинираната номенклатура“, и определя стандартните митнически ставки от Общата митническа тарифа.
(2)
С Решение 2006/106/ЕО от 30 януари 2006 г. за сключване на Споразумение под формата на размяна на писма между Европейската общност и Австралия съгласно член XXIV:6 и член XXVIII от Общото споразумение за митата и търговията (ГАТТ), 1994 г. относно измененията на отстъпките в таблиците на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република в хода на тяхното присъединяването към Европейския съюз (2), Съветът одобри от името на Общността горепосоченото споразумение с цел приключване на преговорите, инициирани съгласно член XXIV:6 от ГАТТ 1994 г.
(3)
Регламент (ЕИО) № 2658/87 следва да бъде съответно допълнен,
ПРИЕ НАСТОЯЩИЯ РЕГЛАМЕНТ:
Член 1
В Регламент (ЕИО) № 2658/87, приложение I, трета част, раздел III, приложение 7, озаглавено „Тарифни квоти на СТО, които трябва да бъдат открити от компетентните органи на Общността“, се допълва с обемите, показани в приложението към настоящия регламент.
Член 2
Настоящият регламент влиза в сила шест седмици след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 30 януари 2006 година.